stanford-oval/wikipedia huggingface dataset:
איילי העולם החדש

| איילי העולם החדש |
| --- | --- |
 אייל פרדי שחור-זנב
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מכפילי פרסה
תת־סדרה:: מעלי גרה
משפחה:: אייליים
תת־משפחה:: איילי העולם החדש
שם מדעי
 Capreolinae ‏Brookes, 1828

איילי העולם החדש או איילי פרדות (שם מדעי: Capreolinae לעיתים Odocoileinae) היא תת-משפחה הכוללת את כל האיילים החיים באמריקה (מלבד האייל הקנדי) וארבעה מינים החיים באירופה ובאסיה.
חוקרים רבים נוטים לסווג גם את הסוג אלקרן הגדות בתת-משפחה זו, בשל מבנה קרסולו. השוני ביניהם ובין איילי העולם הישן בפסק הזמן בין נפילת הקרן לצמיחתה מחדש, ובמבנה הקרסול. למרבית המינים בה יש אוזניים גדולות ורחבות כאוזני הפרד וזהו המקור לשמם הנוסף, איילי פרדות. איילי העולם החדש הם תת-משפחה מגוונת להפליא, הכוללת את האייל הגדול ביותר (אייל קורא) שמגיע עד למשקל 800 ק"ג, ואת האייל הקטן ביותר (פודו) שמשקלו פחות מ-15 ק"ג.
איילי העולם החדש חיים במגוון בתי גידול: חלקם יעדיפו אזורים הררים או טונדרות, חלקם יערות גשם טרופים או נשירים, ואחרים מישורי פמפס או טייגות. המין היחיד מתת-משפחה זו שהיה מצוי בארץ ישראל היה אייל הכרמל שניצוד עד כדי הכחדה וכיום מושב לטבע בהדרגה.
מיון

שבט: Alceini
סוג ומין יחיד: אייל קורא (Alces alces)
שבט: Rangiferini
סוג ומין יחיד: אייל הצפון (Rangifer tarandus)
שבט: Odocoileini
סוג ומין יחיד: אייל הביצות (Blastoceros dichotomus)
סוג ומין יחיד: אייל הפמפס (Ozotoceros bezoarticus)
סוג: אייל האנדים (Hippocamelus )
מין: אייל אנדים פרואני  (Hippocamelus antisensis)
מין: אייל אנדים צ'יליאני (Hippocamelus bisulcus)
סוג: אייל פרדי (Odocoileus )
מין: אייל פרדי שחור-זנב (Odocoileus hemionus)
מין: אייל פרדי לבן-זנב (Odocoileus virginianus)
סוג: מזאמה (Mazama )
מין: מזאמה אדומה (Mazama americana)
מין: מזאמה אפורה (Mazama gouazoupira)
מין: מזאמה אמזונית (Mazama nemorivaga)
מין: מזאמה יוקטנית (Mazama pandora)
מין: מזאמה מרכז-אמריקנית (Mazama temama)
מין: מזאמה ביצתית (Mazama rufina)
מין: מזאמה ננסית (Mazama nana)
מין: מזאמה מרידאנית (Mazama bricenii)
מין: מזאמה לבנה (Mazama tienhoveni)
מין: בורורו (Mazama bororo)
מין: צ'וני (Mazama chunyi)
סוג: פודו (Pudu )
מין: פודו דרומי (Pudu puda)
מין: פודו צפוני (Pudu mephistophiles)
שבט: Hydropotinae
סוג ומין יחיד: אלקרן הגדות (Hydropotes inermis)
שבט: Capreolini
סוג: אייל הסבך (Capreolus )
מין: אייל הכרמל (Capreolus capreolus)
מין: אייל סיבירי (Capreolus pygargus)
אלברט ג. מאקי

| --- | --- |

 לידה:  12 במרץ 1807 צ'ארלסטון, ארצות הברית 
 פטירה:  20 ביוני 1881 (בגיל 74) פורטרס מונרו 
 ענף מדעי:  היסטוריה
 מקום מגורים:  ארצות הברית
 מקום לימודים:  אוניברסיטת דרום קרולינה 
 תרומות עיקריות
 ספריו ומאמריו הרבים על הבונים החופשיים
 
קברו של אלברט מאקי בוושינגטון
אלברט גלטין מאקי (באנגלית: Albert Gallatin Mackey;‏ 12 במרץ 1807 – 20 ביוני 1881) היה היסטוריון ומדען, רופא וסופר אמריקאי, חבר מסדר הבונים החופשיים. נודע בעיקר בזכות ספריו ומאמריו הרבים על הבונים החופשיים, שעסקו בעקרונות תנועה זו, חוקתה, סמליה וטקסיה.
ביוגרפיה

אלברט גאלאגן מאקי נולד בצ'ארלסטון, דרום קרוליינה. בנו של ג'ון מאקי (1765-1831), רופא, עיתונאי ומחנך בכיר, שפרסם ספר מקיף בתחום האריתמטיקה. אחיו היה אדמונד ויליאם מקגרגור מאקי, חבר בית הנבחרים של דרום קרוליינה. לאחר סיום לימודיו, מאקי לימד בבית הספר לפרנסתו למשך זמן מה.
בשנת 1832 סיים את לימודיו האקדמיים ברפואה בקולג' של דרום קרוליינה. ב-1844 פרש מתחום הרפואה.
לאורך חייו, מאקי כתב על מגוון נושאים, והתמחה בחקר שפות, מאפייני תקופת ימי הביניים ובנייה חופשית. ב-1849 ייסד מגזין בנושאי הבונים החופשיים, אותו מימן בעיקר מכספו במשך שלוש שנים. בין השנים 1858 – 1860 הוא ניהל רבעון שהוקדש לאותו נושא.
מאקי למד באופן עצמאי שפות שונות, בהן לטינית, יוונית ועברית. הוא נהג להרצות בתחום ההתפתחות האינטלקטואלית והמוסרית בתקופת ימי הביניים. בהמשך הוא התמקד בייחוד בחקר הסימבוליזם ומחקרי קבלה ותלמוד.
הוא שירת כמרצה ומזכיר בכיר בלשכה הגדולה של מסדר הבונים החופשיים בדרום קרוליינה, וכמו כן כמזכיר ראשי של הנוסח הסקוטי הקדמון והמקובל בבנייה החופשית בדרום ארצות הברית.
הוא מת במדינת וירג'יניה.
מספריו

The Principles of Masonic Law by Albert Gallatin Mackey, 1856
The Symbolism of Freemasonry, 1882
תורגם לעברית על ידי טל ורשבסקי: "הסמליות בבנייה החופשית", בהוצאת הלשכה הגדולה למדינת ישראל, 2019
לקריאה נוספת

בן-ציון ח. אילון, בין העמודים, אוצר רב בונה, 1965.
מרדכי צבירן, אמת אחרת - הנוסח הסקוטי, הוצא בחסות המועצה העליונה של הדרגה ה-33 והאחרונה של הנוסח הסקוטי הקדמון והמקובל בבנייה החופשית במדינת ישראל, 2008.
אלויסיו

אלויסיו פירס אלבס (בפורטוגזית: Aloísio Pires Alves; נולד ב-16 באוגוסט 1963 בפלוטאס שבברזיל), הידוע בקיצור כאלויסיו, הוא כדורגלן עבר ברזילאי ששיחק בעמדת הבלם.
קריירת מועדונים

אלויסיו נולד בפלוטאס שבמדינת ריו גראנדה דו סול, ברזיל. הוא שיחק לראשונה בקבוצת הכדורגל המקומית, אינטרנסיונל, ועזר לקבוצה לזכות שלוש פעמים בקמפאונטו גאוצ'ו, אליפות מדינת ריו גראנדה דו סול.
בשנת 1988 עבר אלויסיו לברצלונה הספרדית. הוא לא היה שחקן הרכב קבוע בקבוצה, אך פתח בהרכב בגמר גביע אירופה למחזיקות גביע לעונת 1989/1990 בו ניצחה ברצלונה את סמפדוריה בתוצאה 2-0 ובגמר גביע המלך הספרדי לעונת 1989/1990 בו ניצחה ברצלונה את ריאל מדריד באותה תוצאה.
לאחר שנתיים בהן שיחק בברצלונה עבר אלויסיו לפורטו, בה שיחק במשך 11 עונות, עד לפרישתו. במשך התקופה הוא זכה בשבע אליפויות פורטוגל, והוא אחד מחמישה שחקני פורטו שזכו בחמש אליפויות פורטוגל רצופות. בנוסף, זכה חמש פעמים בגביע הפורטוגלי ושבע פעמים בסופר קאפ הפורטוגלי.
בחודש יוני 2001 פרש אלויסיו מכדורגל, בגיל 37.
קריירה בינלאומית

בשנת 1988 ערך אלויסיו 6 הופעות בנבחרת ברזיל. באותה שנה זכה יחד עם הנבחרת במדליית כסף באולימפיאדת סיאול.
קריירת אימון

בעונת 2003/2004 היה אלויסיו עוזרו של ז'וזה מוריניו בפורטו. באותה עונה זכתה פורטו באליפות פורטוגל ובליגת האלופות. בעונה שלאחר מכן היה עוזרו של ויקטור פרננדס.
בעונת 2005/2006 אימן אלויסיו את פורטו ב' בליגה השנייה.
בעונת 2006/2007 אימן את וילה מאה, ובהמשך שימש כעוזר מאמן בבראגה.
תארים > כשחקן > אינטרנסיונל

קמפאונטו גאוצ'ו (3): 1982, 1983, 1984
תארים > כשחקן > ברצלונה

גביע אירופה למחזיקות גביע (1): 1988/1989
הגביע הספרדי (1): 1989/1990
תארים > כשחקן > פורטו

אליפות פורטוגל (7): 1991/1992, 1992/1993, 1994/1995, 1995/1996, 1996/1997, 1997/1998, 1998/1999
הגביע הפורטוגלי (5): 1990/1991, 1993/1994, 1997/1998, 1999/2000, 2000/2001
הסופר קאפ הפורטוגלי (7): 1990, 1991, 1993, 1994, 1996, 1998, 1999
אליגטור היילנסיס

| אליגטור היילנסיס> תקופה |
| --- | --- |
פליסטוקן 2 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: תנינאים
משפחה:: אליגטוריים
סוג:: אליגטור
מין:: אליגטור היילנסיס
שם מדעי
 Alligator hailensis

אליגטור היילנסיס (שם מדעי: Alligator hailensis) הוא מין נכחד של אליגטור, אשר היה קרוב לאליגטור האמריקאי המודרני. שמו נקרא ב-2020 על שם העיירה הייל (אנ') בפלורידה, בה התגלה.
המאובנים של אליגטור זה התגלו בעיירה הייל שבפלורידה ותוארכו לתקופת הפליסטוקן שלפני 2 מיליון שנה מזמננו. אלה כללו שלד מאובן כמעט בשלמותו שדמה לזה של אליגטור ואולי היה מאובן מעבר מהמין Alligator mefferdi, שחי במיוקן.
על פי השרידים שהתגלו הייתה לו גולגולת עבה באורך של 52.5 ס"מ בקירוב ורוחב של 15 עד 20 ס"מ והיה בעל אורך כללי של 5.3 מטרים (17.5 רגל), כך שהיה די קרוב לאליגטור האמריקאי. בדומה לקרוביו החיים הוא התקיים בביצות ונע במים. מבנה הלסתות התאים לריסוק טרף בעוצמה רבה. באזור נמצאו גם קופרוליטים רבים שלו ומממצאי הצואה נראה שהתבסס בעיקר על דגים.
הערות שוליים

↑  Stout, J.B. (2020). "New early Pleistocene Alligator (Eusuchia: Crocodylia) from Florida bridges a Gap in Alligator evolution". Zootaxa. 4868 (1): 41–60. doi:10.11646/zootaxa.4868.1.3. PMID 33311408. S2CID 226337860.
↑  Brunell, Arnold M.; Delaney, J. Patrick; Spratt, Richard G.; Carbonneau, Dwayne A.; Waller, Jason E. (2013). "Record Total Lengths of the American Alligator in Florida". Southeastern Naturalist. 12 (4): N9–N17. doi:10.1656/058.012.0411. S2CID 86155169.
אלברט גרין

| --- | --- |
אין תמונה חופשית
 לידה:  26 בדצמבר 1906 Vultureni, רומניה 
 פטירה:  15 במרץ 1945 (בגיל 38) מחנה הריכוז דכאו, גרמניה הנאצית 
 מדינה:  הונגריה 
 השכלה:  בית המדרש לרבנים בבודפשט (1934)  אוניברסיטת אטווש לוראנד (1931) 
 חתימה:   
 
אלברט גרין (בהונגרית: Grün Albert; בורשאויפאלו, 26 בדצמבר 1906 – דכאו, 15 במרץ 1945) היה רב הונגרי ופילולוג של שפות שמיות שניספה בשואה.
חייו > ביוגרפיה

אלברט גרין נולד כבנם של לאזאר גרין ושל גיזלה כ"ץ. אביו היה סנדלר אורתופדי שהפך לעצמאי בברהובה בשנת 1908. המשפחה גרה שם עד 1913 ואז עברה לשארושפטק. אביו היה חייל במלחמת העולם הראשונה.
חייו > לימודים

בשנת 1921 הפך אלברט גרין לתלמיד בבית המדרש לרבנים בבודפשט. למרות גילו הצעיר, הצטיין בכישוריו הבולטים כדרשן וכנואם ולעיתים קרובות התבקש לנאום נאומים שונים. בין השנים 1927 לבין 1931 למד גם בפקולטה למדעי הרוח של אוניברסיטת פאזמאני פטר המלכותית בבודפשט (כיום אוניברסיטת אטווש לוראנד), במגמת פילולוגיה של שפות שמיות. הוא כתב את עבודת הדוקטורט שלו על פרשנות לחלק מספר איוב, שנמצא בגניזת קהיר והגיע לבודפשט. החלק נעלם אחרי מלחמת העולם השנייה, ולכן תוכנו ידוע רק מעבודת דוקטורט זו.
חייו > פעילותו הרבנית

גרין קיבל סמיכה לרבנות בשנת 1934 ומאוחר יותר באותה שנה נבחר לרב הראשי של ארצ'י - דונאויווארוש (אז היה שמו דונהפנטלה) במרכז פעילותו הגדול היו 12 יישובים, 190 משפחות יהודיות וכ-600 נפשות. לאזור השתייכו גם קהילות יהודיות נוספות גדולות כמו אדוני, ארד וראצאלמש.
"הוא ריכז באופן קבוע חוזרים לתושבי הפזורות הקטנות יותר, בין היתר לקראת החגים. [. . . ] הוא ראה בטיפול רוחני משימה חשובה, היה הרבה בדרכים, ביקר משפחות, כך שבמהלך כהונתו כרב גדל מספר היהודים שביקרו בבית הכנסת דרך קבע. הוא התמקד בילדים. הוא ייחס לחינוך הדתי יהודי חשיבות גדולה. הוא הרכיב מקהלת בית כנסת מתלמידי בית הספר וארגן ערבי תרבות בחורף."
חייו > בתקופת השואה

בתחילת יוני 1944 הרב אלברט גרין והאוכלוסייה היהודית של ארצ'י הועברו לבית החרושת ללבנים סאבו בסקשפהרוואר. משם הוא גורש לאושוויץ ב-14 ביוני. הוא נשלח משם תחילה למחנה העבודה אכטרדינגן (Echterdingen), אחר כך לבוכנוולד ולבסוף למחנה הריכוז דכאו. הוא נפטר שם ב-15 במרץ 1945. היה בן 38 במותו.
חייו > משפחתו

בשנת 1934 התחתן הרב גרין עם מריה שווייצר (1911-1944). בת אחת נולדה להם, ליווה גיזלה (לילי) גרין (1935-1944) כולם ניספו בשואה.
עבודותיו

אלברט גרין (1931): אחד משברי הפרשנויות של ספר איוב מהאוסף הגנוז של ספריית קאופמן שבבעלות האקדמיה ההונגרית למדעים. בודפשט: דפוס גווירץ.
Grün Albert (1931): The Story of Bible Translations. Budapest: Gewürcz Press.
הערות שוליים

↑  "Kommentár Jób 36:5-38:1-hez".
↑  "Fejér megyei életrajzi lexikon".
↑  "Albert Grün 43055 - Holocaust Survivors and Victims Database".
↑  Echterdingen at JVL
↑  "Albert Grün - 86202 - Individual Files (male) - Concentration Camp Buchenwald".
↑  "Albert Grün 79271U - Holocaust Survivors and Victims Database".
↑  "Házasságkötésük bejegyezve a Budapest VIII. kerületi polgári anyakönyvben 905/1934. szám alatt".
| --- | --- |
בקרת זהויות :  NLI: 987007262135005171  VIAF: 5961167807467818130008   WorldCat (עם VIAF): 5961167807467818130008
אליגודרז

| --- | --- |

 מדינה:  איראן איראן
 שפה רשמית:  פרסית 
 גובה:  1,982 מטרים
 אוכלוסייה:  ‏
  ‑ בעיר:  89,268 (2016)
 קואורדינטות:  33°24′02″N 49°41′41″E﻿ / ﻿33.400555555556°N 49.694722222222°E﻿ / 33.400555555556; 49.694722222222 
 אזור זמן:  UTC+3:30
 http://www.aligoudarzcity.ir
  מפת מיקום  מפה מפורטת   (למפת איראן מוגדלת) טהראן משהד כרג' אספהאן תבריז שיראז קום אהוואז רשת כרמאנשאה בנדר עבאס אפגניסטן פקיסטן טורקמניסטן אוזבקיסטן אזרבייג'ן ארמניה טורקיה עיראק כווית ערב הסעודית  קטר איחוד האמירויות הערביות ע. הים הכספי  המפרץ הפרסי  מפרץ עומאןאליגודרז(למפת איראן רגילה) טהראן משהד כרג' אספהאן תבריז שיראז קום אהוואז רשת כרמאנשאה בנדר עבאס אפגניסטן פק. טורקמניסטן או. אזר. א. ט. עיראק כ. ערב הסעודית  ק. אי. ע. הים הכספי  המפרץ הפרסי  מפרץ עומאןאליגודרז  he tabBackground:;tabBorder:#aaa;defaultTab:0;
 
אלי-גודָרזְ (בפרסית: الیگودرز) היא עיר במחוז לורסתאן במערב איראן. בין אליגודרז לטהראן מפרידים 503 ק"מ, והיא ממוקמת באזור תערובת מישורי והררי, תערובת שתורמת לאקלים מתון.
גאוגרפיה

הרי האושתוראנקו ונהר אליגודרז חוצים את העיר וממוקמים בסביבתה. מקור העיר ושורשיה לא ידועים אם כי ידוע שבתחילה נקראה אל-אֶ-גודארז (בפרסית: שבט גודרז. שבט של גיבור עם מקומי מהספר שאה נאמה). בעבר מנזריה שימשו כמרכז אימונים רוחניים בשביל הדרווישים וקיזאבאשים.
באזור ההרים והגבעות של אליגודרז נימצאו עצמים עתיקים כמו לבנת חרס במתקופת המאה ה-13 לספירה.
אלי גודרז ידועה בין היתר באתריה ההיסטוריים והטבעיים כמו:
ab sefid -מים לבנים
יערות אליגודרז
הר מאנְדישְ
מערות תָמַאנדָרֶ ובֶקסאנאויד
מבצר סאילֶה
גבעת מָסיסילאן העתיקה
בעבר הייתה בעיר קהילה יהודית שכעת לא נישאר ממנה אף לא אדם אחד לאחר שחבריה התאסלמו או ברחו לערים הגדולות. במהלך המהפכה ברחה רוב הקהילה לארצות ולישראל.
אלברט גולדסמיד

| --- | --- |

 לידה:  6 באוקטובר 1846 
 פטירה:  27 במרץ 1904 (בגיל 57) 
 מדינה:  דרום אפריקה 
 השכלה:  המכללה הצבאית המלכותית בסנדהרסט 
 בן או בת זוג:  Ida Stewart Hendricks (1878–ערך בלתי־ידוע) 
 
קולונל אלברט אדוארד וויליאמסון גולדסמיד, (6 באוקטובר 1846 – 27 במרץ 1904) חבר במסדר הוויקטוריאני המלכותי. היה קולונל בריטי וראש אגודת חובבי ציון בבריטניה הגדולה. ייסד את תנועת הנוער היהודית בריגדת הבנים והבנות היהודים (1895), והיה ממייסדי המכבים הקדמונים ונשיאה (1903–1904).
חיים אישיים

אלברט גולדסמיד נולד בפונה, הודו, בנם של ג'סי שרה (לבית גולדסמיד), והנרי אדוארד גולדסמיד. אביו שירת בתפקיד בכיר בממשל הבריטי בהודו. שני הוריו הם הנינים של אהרון גולדסמיד, מייסד משפחת גולדסמיד. אימו הייתה אחותו של מייג'ור-גנרל פרדריק ג'ון גולדסמיד. הסבתא האמריקנית הילידית שלו, אלייזה פרנסס קמפבל, הייתה נכדתו של השליש דוד פרנק במלחמת העצמאות האמריקנית. אביו וסבו מצד אמו נולדו יהודים והמירו דתם לנצרות כדי להשיג הזדמנויות חברתיות וכלכליות שנמנעו מיהודים. בבגרותו (בגיל 24) גילה גולדסמיד את ההיסטוריה היהודית של משפחתו, למד יהדות, התגייר וניהל אורח חיים אורתודוקסי. גולדסמיד דאג שיהדותו לא תפגע בקריירה הצבאית שלו. אשתו, אידה סטיוארט הנדריקס, בת לאם פרוטסטנטית ואב יהודי, התגיירה אף היא. לזוג נולדו שתי בנות שנקראו רחל וכרמל.
בשנותיו האחרונות זיהה עצמו גולדסמיד כהתגלמותו במציאות של גיבור הספר "דניאל דרונדה" של הסופרת ג'ורג' אליוט. ספרהּ של אליוט קידם את רעיון שיבת ציון אף בקרב היהודים עצמם, וכן תרם ליתר הבנה בין יהודים ללא-יהודים.
גולדסמיד קבור בבית הקברות של בית הכנסת המאוחד וילסדן (Willesden United Synagogue Cemetery), לונדון. הוא היה הסבא-רבא של הבדרן יליד ארצות הברית כריסטופר גוסט.
קריירה צבאית

ביוני 1866, לאחר סיום לימודיו במכללה הצבאית המלכותית בסנדהרסט, גולדסמיד הוזמן לגדוד הרגלי 104 של קלעי בנגל. הוא הפך שליש הגדוד בשנת 1871, קפטן במאי 1878, מייג'ור בשנת 1883, סגן-אלוף בשנת 1888, וקולונל ב-21 באפריל 1894.
בשנת 1892 נבחר על ידי הברון הירש לפקח על מושבות היהודיות בארגנטינה, אולם פרש מהמשימה כדי לקבל את מינויו כקולונל של הגדוד הוולשי בקארדיף בשנת 1894. בשנת 1897 הועלה לתפקיד ראש מטה, בדרגה של עוזר השליש הכללי במחוז התמזה. הוא שימש כקצין מטה ראשי למחנה אלדרשוט בזמן הגירוש של צוות אלדרשוט עם סר רדוורס בולר בסכסוך עם הבורים בשנת 1899, והיה מופקד על חובות הגיוס.
בדצמבר 1899, כאשר החטיבה השישית של חיל השדה הדרום-אפריקני גויסה, גולדסמיד נבחר לקצין מטה ראשי לגנרל תומאס קלי-קני בדרגת עוזר שליש כללי, ובתפקידו זה נכח בקרב פרדרברג. במהלך השלבים המוקדמים של המלחמה הוא פיקד של נהר אורנג', ומחוזות הרברט והיי. לאחר שירותו בדרום אפריקה, הוא פרש לגמלאות ביולי 1901.
גולדסמיד היה הקצין היהודי הבכיר ביותר בצבא הבריטי במאה ה-19.
אקטיביזם ציוני

קולונל גולדסמיד היה ציוני נלהב, וראש חובבי ציון של בריטניה הגדולה ואירלנד. גולדסמיד הביע תמיכה מלאה בתוכנית "ארץ הגלעד" תוכנית ההתיישבות היהודית בעבר-הירדן של לורנס אוליפנט שהוצגה בשנת 1879, (וזכתה להסכמתו של בנג'מין דיזראלי). הביע נכונות לצאת ולפעול בעניין ואף הציע כעבור מספר שנים תוכנית הגנה להתיישבות ממזרח לירדן. בין השנים 1896 ל-1904 היה קשור לתיאודור הרצל כראש התנועה הציונית באנגליה והקשר המרכזי במאמץ הציוני שנכשל בהקמת מדינת חסות יהודית בריטית באל עריש באזור צפון סיני. במפגש עם הרצל הצהיר בפניו "מדינת היהודים - זה רעיון חיי" והרצל כתב ביומנו כי גולדסמיד קרוב לו כאח. בשנת 1903 הפך לנשיא של תנועת "המכבים", שהוא היה אחד ממייסדיה.
הערות שוליים

↑  Goldschmidt Family Genealogy, freepages.rootsweb.com
↑  Sokolow, Nahum (1919).
↑  Lehman, Emil (1996).
↑  The Tents of Michael, The Life and Times of Colonel Albert Williamson Goldsmid, Emil Lehman, University Press of America, 1996 978-0761804260
↑  Kadish, Sharman (1995).
↑  אלחנן אורן, "תוכנית ההגנה של קולונל גולדסמיד להתיישבות בעבר הירדן, 1882–1892", הציונות ג', תשל"ד (עמ' 42–55)
↑  צבי אילן, לורנס אוליפנט ו'ארץ הגלעד', באתר יב"צ
| --- | --- |
בקרת זהויות :  NLI: 987007261979505171  GND: 119557266  ISNI: 0000 0001 1307 7734  LCCN: n96051558  SNAC: w6s33758  VIAF: 47574472   WorldCat (עם VIAF): 47574472 
אלברט גולדסמיד, סוף המאה ה-19
אליצור ראשון לציון (כדורסל נשים)

אליצור ראשון לציון היא קבוצת כדורסל נשים ישראלית מהעיר ראשון לציון, המשחקת בליגה הלאומית.
היסטוריה

בשנות ה-80 השתתפה הקבוצה בליגת העל ונקראה "אליצור סלע ראשון לציון". ובהמשך עד עונת 2000/2001.
לאחר שהעפילה בסיום עונת 2009/2010 מהליגה הארצית לליגה הלאומית, הוצע למנהלי הקבוצה על ידי איגוד הכדורסל להשתתף בליגת העל במקומה של קבוצה הפועל מעגן מיכאל שלא אישרה השתתפות. וכך חזרה הקבוצה לליגה הבכירה לאחר היעדרות של 9 שנים.
בעונת 1993/1994 השתתפה הקבוצה בגביע רונקטי, אך הודחה לאחר מספר משחקים על ידי אפולון סלוניקי מיוון.
בתחילת עונת 2011/12 הורדה הקבוצה לליגה הלאומית עקב בעיות תקציב.
מאמני עבר

חנן גוטריימן
טל צוקר
איילט רומליה

| --- | --- |

 
 ממשל
 משטר:  מונרכיה
 :  Beylerbey of Rumelia 
 עיר בירה:  אדירנה (1365–1530)  סופיה (1530–1836)  מונסטיר (1836–1867)
 גאוגרפיה
 יבשת:  אירופה
 היסטוריה
 הקמה:  הקמת האיילט
 הקמה:  1365
 פירוק:  חוק הווילאייטים
 פירוק:  1867
 ישות קודמת:  האימפריה הביזנטית האימפריה הביזנטית    האימפריה הבולגרית השנייה    דספוטט סרביה    דספוטט דוברוג'ה    הלורדות של פרילפ   הרפובליקה של ג'נובה גאזאריה (מושבה גנואית)    נסיכות תאודורו    ממלכת בוסניה   ליגת לזהה    אלבניה הוונציאנית    ממלכת הונגריה
 ישות יורשת:  האימפריה העות'מאנית איילט של הארכיפלג   האימפריה העות'מאנית איילט קפה   האימפריה העות'מאנית איילט בוסניה   האימפריה העות'מאנית איילט יואנינה   נסיכות סרביה נסיכות סרביה   האימפריה העות'מאנית איילט סלוניקי   האימפריה העות'מאנית איילט אדריאנופול   האימפריה העות'מאנית איילט סיליסטרה   האימפריה העות'מאנית איילט ניש   האימפריה העות'מאנית איילט וידין   ממלכת הבסבורג ממלכת הבסבורג
 
איילט רומליה (בטורקית עות'מאנית: ایالت روم ایلی), המכונה גם ביילרבייק של רומליה, היה מחוז בדרגה ראשונה (ביילרביק או איילט) של האימפריה העות'מאנית שהקיף את מרבית חבל הבלקן ("רומליה"). לרוב בתולדותיה, הייתה זו הפרובינציה הגדולה והחשובה ביותר באימפריה, שהכילה ערים מרכזיות כמו אדירנה, ינינה (יואנינה), סופיה, מנסטיר / מונסטיר (ביטולה), אסקופ (סקופיה) ונמל הים הגדול של סלניק / סלוניקה (סלוניקי).
הבירה הייתה באדריאנופול (אדירנה), סופיה, ולבסוף מונסטיר (ביטולה). שטחה המדווח במאה ה -19 היה 48,119 מילים רבועים (124,630 קילומטרים רבועים).‏
היסטוריה

הביילרביי הראשון של רומליה היה לאלה שאהין פאשה, אשר זכה בתואר על ידי הסולטן מוראט הראשון כפרס על כיבוש אדריאנופול (אדירנה) בשנות ה-60 של המאה ה-14, ובהינתן סמכות צבאית מעל השטחים העות'מאנית באירופה, שבו הוא שלט בצורה יעילה כסגנו של הסולטאן בזמן שהסולטאן חזר לאנטוליה. כמו כן, הוקם בשנת 1593 איילט סיליסטרה.
מאז הקמתה, פרובינציית רומליה - שונתה בתחילה ביילרבליק או באופן כללי איילט ("פרובינציה"). הפרובינציה הקיפה את כל נחלותיה האירופיות של האימפריה העות'מאנית, כולל הכיבושים הטרנס-דנוביים כמו אקרמן, וזאת עד ליצירת פרובינציות נוספות במאה ה-16, החל בארכיפלג (1533), בודין (1541) ובוסניה (1580).
בירת רומליה הראשונה הייתה ככל הנראה אדירנה (אדריאנופול), שהייתה גם, עד כיבוש קונסטנטינופול בשנת 1453, עיר הבירה של העות'מאנים. אחר כך הפכה סופיה לבירת החבל לזמן קצר ושוב חזרה אדירנה למעמד הבירה עד 1520, כאשר סופיה שוב הפכה למקום מושבו של הביילרביי.‏ בתקופה זו, היה הביילרביי של רומליה מפקד הכוח הצבאי הבכיר ביותר במדינה, וממונה על יחידות סיפאהים מוטבי טימאר. נוכחותו בעיר הבירה בתקופה זו, ומעמדו הצבאי הבכיר הובילו למינויו לחבר קבוע של המועצה האימפריאלית. מאותה סיבה, וזירים גדולים כמו מהמוט פשה אנג'לוביץ' או פרגלי אבראהים פאשא החזיקו בשני התפקידים, ביילרבליק והווזיר הגדול.
במאה ה-18 הפכה מונסטיר למשכנו החלופי של המושל, ובשנת 1836 הפכה רשמית לבירת האיילט. בתקופה זו, הוחל ברפורמות הטנזימאט, שמטרתן מודרניזציה של האימפריה, ובמסגרתן, פיצלו מאיילט רומליה את האיילטים החדשים של סקופיה, יואנינה וסלוניקי והקטינו את שטחו של איילט רומליה לכדי מספר מחוזות ברחבי אזור מונסטיר. איילט רומליה נותר במתכונתו עד 1867, כאשר כחלק מיישום חוק הווילאייטים, הוא סופח לווילאייט סלוניקי.
הערות שוליים

↑  "Some Provinces of the Ottoman Empire". Geonames.de. נבדק ב-25 בפברואר 2013. {{cite web}}:  (עזרה)
↑  ‏The Popular encyclopedia: or, conversations lexicon, Volume 6, באתר גוגל ספרים
1 2 3  Birken, Andreas (1976). Die Provinzen des Osmanischen Reiches. Beihefte zum Tübinger Atlas des Vorderen Orients (בגרמנית). Vol. 13. Reichert. p. 50. ISBN 9783920153568.
↑  Birken, Andreas (1976). Die Provinzen des Osmanischen Reiches. Beihefte zum Tübinger Atlas des Vorderen Orients (בגרמנית). Vol. 13. Reichert. pp. 50, 52. ISBN 9783920153568.
איילט רומליה בשנת 1795
איילט רומליה המצומצם בשנות ה-50 של המאה ה-19
איילי העולם הישן

| איילי העולם הישן |
| --- | --- |
 אייל קנדי
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מכפילי פרסה
תת־סדרה:: מעלי גרה
משפחה:: אייליים
תת־משפחה:: איילי העולם הישן
שם מדעי
 Cervinae ‏פולדפוס, 1820

איילי העולם הישן (שם מדעי: Cervinae) היא תת-משפחה במשפחת האייליים הכוללת את מרבית האיילים החיים באסיה, באירופה ובאפריקה. מונטיאקים סווגו בעבר כתת-משפחה נפרדת, אך כיום מסווגים כשבט במשפחה. להבדיל מאיילי העולם החדש, קרניהן של איילי העולם הישן מתחילות לצמוח מיד לאחר הנפילה. מרבית המינים בתת-משפחה זאת חיים ביערות טרופיים או נשירים, ומיעוטם בסוואנות ושטחי מרעה. שני מינים מתת-משפחה זאת היו מצויים בארץ ישראל: האייל האדום שנעלם לגמרי, והיחמור הפרסי המצוי גם כיום.
מיון האיילים

שבט: איילי העולם הישן (Cervini)
סוג: אייל זהוב (Hyelaphus )
מין: אייל אנאמייט (Hyelaphus annamiticus)
מין: אייל חזירוני (Hyelaphus porcinus)
מין: אייל קוהל (Hyelaphus kuhlii)
מין: אייל קאלאמיאן (Hyelaphus calamianensis)
סוג ומין יחיד: אייל נקוד (Axis axis)
סוג: אייל (Cervus )
מין: אייל קנדי (Cervus canadensis)
מין: אייל אדמוני (Cervus elaphus)
מין: אייל מרכז-אסייתי (Cervus hanglu)
מין: אייל סיקה (Cervus nippon)
סוג ומין יחיד: אייל ת'ורולד (Przewalskium albirostris)
סוג: אייל רוסה (Rusa )
מין: אייל סמבר ( Rusa unicolor)
מין: אייל טימור (Rusa timorensis)
מין: אייל אלפרד (Rusa alfredi)
מין: אייל פיליפיני (Rusa marianna)
סוג: אייל רוסרבוס (Rucervus )
מין: אייל ברסינגה (Rucervus duvaucelii)
מין: אייל שומבורג (Rucervus schomburgki) - נכחד
סוג ומין יחיד: אייל אלדי (Rucervus eldi)
סוג ומין יחיד: אייל דוד (Elaphurus davidianus)
סוג: יחמור (Dama )
מין: יחמור אירופי (Dama dama)
מין: יחמור פרסי (Dama mesopotamica)
שבט: מונטיאקים (Muntiacinae)
סוג ומין יחיד: מונטיאק הציצית (Elaphodus cephalophus)
סוג: מונטיאק (Muntiacus)
מין: מונטיאק אנאמייט (Muntiacus truongsonensis)
מין: מונטיאק גונגשאן (Muntiacus gongshanensis)
מין: מונטיאק העלה (Muntiacus putaoensis)
מין: מונטיאק מצוי (Muntiacus muntjak) - מחולק על פי טקסונומיות חדשניות לשני מינים.
מין: מונטיאק סומטרי (Muntiacus montanus)
מין: מונטיאק סיני (Muntiacus reevesi)
מין: מונטיאק ענק (Muntiacus vuquangensis)
מין: מונטיאק פוהאט (Muntiacus puhoatensis)
מין: מונטיאק פי (Muntiacus feae)
מין: מונטיאק צהוב (Muntiacus atherodes)
מין: מונטיאק רוזוולט (Muntiacus rooseveltorum)
מין: מונטיאק שחור (Muntiacus crinifrons)
מלבד זאת קיימים ארבעה סוגים החיים באירופה ואסיה אך שייכים לתת-משפחת איילי פרדות: אייל קורא, אייל הצפון, אייל הסבך, ואלקרן הגדות.
גלריה

מונטיאק מצוי
אייל קנדי
אייל סמבר
אייל נקוד
אייל ברסינגה
אייל קוהל
אלון שוטקי

| אלון שוטקי |
| --- | --- |
 אלון שוטקי
מצב שימור
 conservation status: least concern ללא חשש (LC)‏
מיון מדעי
ממלכה:: צומח
מערכה:: צמחים וסקולריים
מחלקה:: דו-פסיגיים
סדרה:: אלונאים
משפחה:: אלוניים
סוג:: אלון
מין:: אלון שוטקי
שם מדעי
 Quercus schottkyana ‏רדר ווילסון, 1916

גזע של אלון שוטקי בגן בוטני בקונמינג
אלון שוטקי (שם מדעי: Quercus schottkyana, לשעבר Cyclobalanopsis glaucoides, בכתב סיני 滇青冈, בפין-יין: Diān qīnggāng), הוא מין צמח השייך לסוג אלון. זהו עץ ירוק-עד שגובהו 20 מטרים, הגדל ברפובליקה העממית של סין.